# Poesie milanesi/II - Sestine/La nomina del cappellan

../Per el matrimoni Verr - Borromea ../La preghiera IncludiIntestazione 27 dicembre 2020 25% Da definire
Poesie milanesi Carlo Porta CC BY-SA 3.0 GFDL Indice:Porta - Poesie milanesi.djvu //it.wikisource.org/w/index.php?title=Poesie_milanesi/II_-_Sestine/La_nomina_del_cappellan&oldid=- 20201227155142 //it.wikisource.org/w/index.php?title=Poesie_milanesi/II_-_Sestine/La_nomina_del_cappellan&oldid=- 20201227155142
[p. 152 (*) LA NOMINA DEL CAPPELLAN
(1819)
A la marchesa Paola Travasa, Vuna di primm damazz de Lombardia, Gh’era mort don Gliceri, el pret de casa, In grazia d’ona peripnèumonia, Che la gha faa quistá in del sforaggiass A menagh sul mezz-dí la Lilla a spass.
L’èva la Lilla ona cagna maltesa, Tutta goss, tutta pel e tutta lard, E in cá Travasa, dopo la marchesa. L’èva la bestia de maggior riguard; De moeud che guaja al ciel falla sguagní, Guaja sbeffalla, guaja a dagh del ti.
El l’ha savuda el pover don Galdin Che, in della truscia de l’elevazion Avendegh insci in fall schisciaa el covin, Gh’è toccaa lí all’aitar del pret mincion E el so bon libi appenna in sacrestia. De mett giò la pianeda e tocca via.
In mezz a quest, appenna don Gliceri IL’ha comenzaa a giugá a la mora el fiaa, E cors de tutt i part on diavoleri De reverendi di busecch schisciaa. Per cerca de ottegní la bonna sort De slargai fceura in loeugh e stat del mort.
Che, in fin di fatt, se in cá de donna Paola No gh’era per i pret on gran rispctt, Almanca gh’era on fioretlon de tavola, De fa sará su on oeucc su sto diffett Minga doma a un galupp d’on cappellan Ma a trii quart de Sorbonna meneman.
Gh’eva de gionta la soa brava mesta A trenta bor, senza manutenzion, Allogg in cá, lavandaria, soppressa, Cioccolatt, acqua sporca a colazion. Bona campagna, palpiroeu a Natal; Sicché se corren, catt, l’è naturai.
Ma la marchesa, che no la voreva Scccass la scuffia con la furugada, L’ha faa savè a tucc quij, che concorreva, Che dovessen vegní la tal giornada. Che dopo avei veduu e parlaa con tutt L’aorta poi fall ciò che le foss piaciuti.
Ecco che riva intant la gran mattina, Ecco el palazz tutt quant in moviment; Pret in cort, pret sui scal, pret in cusina, Pienn i anticamer de l’appartament ; Gh’è i pret di fèud, el gh’è i còrs, gh’è i nost: Par on vói de scorbatt che vaga al post.
El gran rembomb di vòlt, el cattabui De la mormorazion che ghe fan sott, El strusament di pee, di ferr de mui Che g’han sott ai sciavatt quij sacerdott, Fan tutt insemma on ghett, on sbragalismo, Ch’el par che coppen el Romanticismo.
Baja la Lilla, baja la marchesa, Tutt e dò dessedaa del gran baccan; I pret, che hin solet a sbraggiá anca in gesa, Ghe la dan dent senza rispett uman; Quand on camerleccaj dolz come on órs El riva a strozzagh lí tutt i descors.
Semm in piazza, per dincio, o in dove semm? Sangua de dí, che discrezion l’è questa? Alto lá, citto, qui] duu in fond, andemm! Che la marchesa la gha tant de testa; Hin mò anch grand e gross, e on poo de quella, Per Dio sacrato, el sarav temp d’avella.
Dopo quell poo de citto naturai Che ven de seguit d’on’intemerada, Vedend sto ambassador del temporal Che no gh’è intorna on’ anima che fiada, El muda vós, el morbidiss la cera E el seguita el discors in sta manera.
Se pceú, anch de prima de parla con lee, Di voeult gh’avessen genni de sentí Quai hin i obbligazion del so mestee, Senza fa tanti ciaccer, eccoi chi; Insci chi voeur sta, sta, chi no voeur sta El ghe fa grazia a desmorbagh la cá.
Pont primm, in quant a l’obblegh de la messa, festa o nò, gh’e mai ór fiss de dilla; Chi è via a serví n’occor che l’abbia pressa, 1 ór hin quij che lee la voeur sentilla; Se je fass sta paraa do, tre, quattr’ór. Amen, pazienza, offrighel al Signor.
La messa poeu, s’intend, piuttost curtina, On quardoretta, vint minutt al pú; Dò vceult la settimana la dottrina Per i donzell e per la servitú; La sira semper la soa terza part, Via che a taròcch non ghe mancass el quart.
Chi mò, sentend che on pont insci essenzial L’èva quell de savè giugá a tarocch, Ghe n’è staa cinq o ses ch’han ciappaa i scal, E tra i olter (peccaa!) on certo don Rocch, Gran primerista fina de bagaj. Che el giuga i esequi on mes prima de faj.
(E quell el tira innanz): Porta biliett. Fa imbassad, fa provvist, toeus anch adree Dí va:ult on quai fagott, on quai pacchett, Corr del sart, di madamm, del perucchee, Mena a spass la cagnetta, e, se l’occor, Scriv on cunt, ona lettera al fattor.
Anca chi el n’è sblusciaa de on sett o vott; Vun per auella reson de la cagnetta, On segona per reson de quij fagott, £ i olter cinqu o ses han faa spazzetta Per non infesciass coi penn, coi carimaa, E ris’ciass de sporca i dit consacraa.
(E quell el tira innanz): Quant al disná, De solit, el gh*è el post con la padronna. Via giust che no vegna a capita On aisná de etichetta, o quai personna D’alto bordo e d’inipegn, che in sto cas chi Mángem tra nun, cont i donzell e mi.
in campagna poeú el cas l’è different; Vegniss el papa, mangen tucc con lee. Lá la se adatta anch con la bassa gent, Magara la va a brazz col cangelee: Tutt quell de pesg, che lá ghe possa occor, L’è quell de lassass god da on sojador.
Del rest, rid e fa el ciall, no contraddí, No passa la stacchetta in del respond; A tavola che s’è, lassass serví, No fa l’ingord, no slongá i man sul tond, No sbatt la bocca, non desgangheralla. No mettess a descorr denanz vojalla,
Tegní giò i gombet, no fa pan mojn, No rugass in di dent cont i cortij. No sugass el sudor cont el mantin; In fin nissuna affatt di porcarij Che hin tant fazil lor pret a lassa cor, Come se el mond el fuss tutt so de lòr.
Chi, vedend quel baloss d’on camerer Che qui] bon religios stan lí quacc, quacc Senza dá el minim segn de disparer, Foeura d’on quai reffign d’on quai modacc. Don salt el passa al fin de l’orazion Cont el reciocch de sta perorazion.
Quell che ghe raccomandi pu che poss L’è quella polizía benedetta; Che se regorden che, col tanf indoss De sudor, de sott-sella e de soletta E con quij ong con l’orlo de velú, Se quistaran del porch e nient de pú;
Ceri lenden in sui spali, cert collarin Che paren faa de fceudra de salamm. Certi coli de camis, de gipponin, Hin minga coss de porta innanz ai damm: Omm visaa, se sol dí, l’è mezz difés. Ho parlaa ciar, e m’avaran intés.
Stremii, sbattuu, inlocchii come tappon Quij pover pret, s’hin miss tra lor in croeucc, E infin, fussel mo effett de la session, O d’on specc che gh’avessen sott ai oeucc, Fatto sta, che de on trenta, a raalapenna El se n’è fermaa lí mezza donzenna.
A sto pont, ona gran scampanellada La partezipa a tucc, che Soa Eccellenza Donna Paola alfin la s’è levada E che l’è sul prozint de dá udienza; El camerer allora el cor, el truscia E i pret fan toillette con la bauscia.
La marchesa Travasa in gran scufHon Fada a la Pampadour cont i fíoritt, Coi so duu bravi ciccolattinon De taftá negher sora di polsitt, E duu gran barbison color tanè, L’èva in sala a specciaj sul canapè.
Ma la Lilla, che Teva arent a lee Quattada giò cont on sciali noeuv de Pranza, App)cnna che la sent quii dodes pee, La salta in terra, scovana giò per stanza El sciali noeuv, e bojand a pu non poss Con tutt e quant el fiaa di so trii goss.
E boja, e boja, e rogna, e mostra i dent, Don Malacchía, che l’era un poo fogos, Vedendes rott in bocca el compliment, El perd la flemma, e el ghe dá su la vos E menter el ghe dá de la scccada El fa l’att de mollagh ona pesciada.
On’orsa (come disen i poetta) Che la se veda toeu da un cacciador, O ferí on orsettin sott alla tetta. No la va in tanta rabbia, in tant furor, Come la va Sustrissima a vede Don Malacchía cont in aria el pè.
Per fortuna del ciel, che la Lillin, Con quell intendiment che l’è tult so, L’ha savuu schiva el colp in del sesin Col tira arent la cova, e scrusciass giò; Del restant, se no gh’era sta risorsa, Vattel a pésca cossa fa quell’orsa.
Schivaa el colp, descasciaa don Malacchía, Even i coss asquasi quiettaa, Giá la dondava la cappellanía Sui ceregh de quij poch cinq candidaa, Quand on olter bordell, on olter cás El ne manda anmò on para in santa pas.
E l’è che l’illustrissema padronna, Menter la va a cuu indree sul canapè Per mett in stala quoniam la personna, Stada in disordin per l’affar del pè, In del lassass andá.... cajn, cajnl... La soppressa col sedes la Lillin.
Don Telesfor e don Spiridion, Duu gingella che riden per nient, Dan foeura tutt a on bott in don s’cioppon De rid insci cilapp, insci indecent, Che la marchesa infin stuffa e seccada La dá foeura anca lee con sta filada.
n Avria suppost ch’essendo sacerdoti n Avesser on pò piú d’educazion, n O che i modi, al piú pesg, le fosser nott n De trattar con i damm de condizioni n M’accorgo invece in questa circostanza n Che non han garbo, modi, ne creanza.
n Però, da che l’Altissimm el ci ha post n In questo grado, e siamo ciò che siamm, n Certissisimament l’è dover nost n Di farci rispettar come dobbiamm: n Saria mancar a noi, poi al Signor, n Passarci sopra, e specialment con lor.
n Quant a lor due, o malizios, o sempi n Che sia el lor fall, basta còsi, che vaden; n Quanto agli altri, me giova che l’esempi n Je faccia cauti, e me ne persuaden; Il Cossi è (serva loro). ...adesso poi.... n (Lillin, quietta!...) Veniamo a noi. n
La cagnetta, che fina a quell pont lá L’èva stada ona pesta indiavolada, L ha commenzaa a fa truscia e trepilá A fa intorno la frigna e l’inviziada, E a rampegá sui gamb de don Ventura, On pretoccol brutt, brutt, che fa pagura.
Don Ventura, che l’èva in tra quij trii El pussee bisognos del benefízi, El stava lí drizz drizz, stremii stremii, Per pagura de fass quai pregiudizi; El sentiva a slisas quij pocch colzett E pur, pazienza, el stava li quiett.
Ma la marchesa, che con compiacenza La dava d’oeucc a quella simpatia, Con tutt che la gh’avess a la presenza Duu pret de maggior garbo e polizia. Vada todos, premura per premura, La decid el so vot per don Ventura.
Appenna s’è savuu da la famiglia Che 1 èva deventaa lu el cappellan, Se sbattezzaven tucc de maraviglia, No podend concepí come on giavan, On bicciollan d’on pret, on goff, on ciall L’avess trovaa el secrett de deventall.
Col temp poeú s’è savuu, che el gran secreti L’èva staa nient alter fmalment Che l’avegh avuu adoss tre o quatter fclt De salamm de basletta, involtiaa dent in la Risposta de Madamm Bibin De quell’olter salamm d’on Ciciarin.
* ↑ tihi: voce latina, usata per rabbuffo.
* ↑ toccA via: mettersi la via fra le gambe; andarsene.
* ↑ bòr: soldi.
* ↑ manutenzion : termine amministrativo delle Fabbricerie, per indicare una trattenuta di stipendio per le spese di cera, vino e consumo dei sacri arredi.
* ↑ acqua sporca : propr. sciacquatura ; traslato scherzevole per acqua dolcificata.
* ↑ palpiroeu: cartoccio, traslato per mancia.
* ↑ seccass, ecc.: aver noie col serra serra dei concorrenti.
* ↑ In quel tempo nell’Italia superiore era avvenuta una specie d’immigrazione di sacerdoti, che, spinti dal bisogno, venivano dalla Corsica.
* ↑ scorbatt: corvi.
* ↑ Satira ai Classicisti del tempo che nulla perdonavano agli scrittori appartenenti, come il Porta, alla scuola romantica.
* ↑ camerleccaj: dal tedesco Kammerlaquaì, lacchè, servitore di camera (Cherubini). Notisi l’umorismo nella scelta di questo epiteto, per qualificare il domestico confidente della Marchesa.
* ↑ mestee: la scelta del vocabolo mette in evidenza lo sprezzo del domestico per il cappellano che la nobile padrona considerava alla stregua degli altri inservienti di casa.
* ↑ desmorbagh: ripulire.
* ↑ terza part: il rosario, che, essendo diviso in tre parti, non viene recitato per intiero.
* ↑ primerista: che giuoca a primiera.
* ↑ madamm: modista.
* ↑ sblusciaa: ne sono scivolati.
* ↑ han fa spazzetta: se ne sono andati.
* ↑ sojador: motteggiatore, ed anche adulatore.
* ↑ ciall: buffone.
* ↑ no fa pan mojn: non ammollare il pane nel vino.
* ↑ reffign: torcere il naso.
* ↑ reciocch: ripicco.
* ↑ sessioni descrizione al vivo.
* ↑ bauscia: saliva.
* ↑ tanè: colore fra il rosso e il nero.
* ↑ slisass: logorare.
* ↑ salamm: traslato, per sciocco.
* ↑ Nelle edizioni posteriori a quella del 1 842 è sostituito Gherardin (sottintendi Carlo) il vero autore delle sestine milanesi dal titolo Risposta de Madamm Bibin edita nel 1819 contro la cantica del Porta El Romanticismo (v. pag. 1 33). A dimostrare il poco conto in cui fino dalla sua pubblicazione venne tenuta la Risposta, il Porta finge che l’edizione fosse già passata presso un pizzicagnolo che se ne servisse per incartocciare il salame di D. Ventura.